၂၀၁၁ ဘာရိန်း ဆန္ဒပြမှုသည် ပါရှန်းပင်လယ်ကွေ့ရှိ ဘာရိန်းနိုင်ငံတွင် ဖြစ်ပွားသည့် လူထုလှုပ်ရှားမှုများ ဖြစ်သည်။ ၂၀၁၀ - ၂၀၁၁ အာရပ်ကမ္ဘာ ဆန္ဒပြမှုများ၏ တစ်စိတ်တစ်ပိုင်းဖြစ်သည်။ ဆန္ဒပြသူများက ကနဦးတွင် နိုင်ငံရေး လွတ်လပ်မှု ပိုမိုရရှိရေးနှင့် ရှီယာမူဆလင်များ တန်းတူအခွင့်အရေး ရရှိရေးကို တောင်းဆိုထားသည်။ ဖေဖော်ဝါရီ ၁၇ ရက်နေ့ညတွင် မြို့တော် မနားမားရှိ ပလဲရင်ပြင်၌ စုဝေးနေသည့် ဆန္ဒပြသူများအား စစ်ဘက်မှ ဝင်ရောက်စီးနင်းခဲ့ကာ အသေအပျောက်များ ရှိခဲ့ပြီးနောက် ဘုရင်စနစ် ဖျက်သိမ်းရန်ကိုပါ တစ်ဆင့်တိုး တောင်းဆိုလာသည်။